Austjøkulen

Austjøkulen er en 7 km lang og 14 km² stor isbre helt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Vasil'jevbreen i sør til Mendelejevbreen i vest, hvor den munner ut sammen med Fredfonna fra øst. Den er en innlands forbindelsesbre mellom disse to samt Vestjøkulen i vst og den vesle Stuptindbreen i nordvest - sentralt plassert i Sørkapp Land. Grensen mot Fredfonna i øst er en svært tynn, helt rett fjellrygg som gjenstår etter isskuringen, kalt isryggen (497m). 

Omkringliggende avgrensnende fjell omfatter fra nord og med klokken, Bladegga (619 m), Isryggen i hele østsiden (497 m), Austjøkultinden (756 m), Hjelmen (849 m), Steinhatten (755 m), Stuptinden (843 m) og Tsjernajafjellet (752-781 m).

Eksterne lenker
 Informasjon om breen hos Norsk Polarinstitutt - Stedsnavn på Svalbard.

Breer på Spitsbergen
Sørkapp Land